Ugaas Xasan Ugaas Yaasiin

Ugaas Xasan Ugaas Yaasiin () Wuxuu ka mid yahay isimada dhaqan ee Soomaaliyeed, Wuxuu ugaas guud oo magac saar ah u yahay beelaha Harti, Waana Ugaaska guud ee beesha Dishiishe, Xilka dhaqanka wuxuu kala wareegay Aabihiis Ugaas Yaasiin 2001 kadib markii aabihiis uu geeriyooday, Sida la sheego aabihiis ayaa u dardaarmay in loo duubo ugaasnimadda kolka uu isagu geeriyoodo.https://hiiraan.com/news/2010/sept/wararka_maanta7-10937.htmhttp://allsbc.com/sawirrougaas-xasan-ugaas-yaasiin-oo-bosaso-ugu-sameeyey-qado-sharaf-madaxweyne-farmaajo/ 

Ugaasnimadda Intaan loo duubin ka hor
I-Dhalasho Iyo Waxbarasho

1953 wuxuu ku dhashay Magaalada Boosaaso, wuxuuna ka bilaabay dugsiga qur’aanka.

1960 - 1972 wuxuu ku dhigtay dugsiga Hoose, dhexe & Sareba magaalada xamar.

1972 - 1974 wuxuu waxbarasho u aaday dalka talyaaniga, wuxuuna wax ku baranayey kulliyada Ciidamada ee Modena.
1980 - 1983 wuxuu ka qalinjebiyey Kulliyaddii Dhaqaalaha ee jaamacaddii ummadda Muqdisho.

II- Khibradaha shaqo

1974 - 1990 wuxuu ahaa sarkaal Ciidanka qalabka sida ee Soomaaliya, wuxuuna shaqooyin kala duwan kasoo qabtay Baydhabo, dhuusamareeb & Muqdisho.

1988 - 1990 wuxuu waxbarasho u aaday dalka talyaaniga, wuxuuna wax kasoo bartay kulliyadda abbaanduulka ee Ciidamada Cievieta Vecchia - Roma.

Wuxuu ku hadlaa luqadaha af-Soomaaliga, Talyaaniga, Ingiriiska Iyo Carabiga, wuxuuna soo maray dalal badan oo adduunka ah.

III-Shirarka siyaasadeed iyo Nabadaynta uu ka qayb galay

23-30/06/1991 wuxuu ka qayb galay isagoo wakiil ka ah Oaaska shirkii Garoowe ee lagu go’aansaday in ay SSDF noqoto hoggaanka Siyaasadeed ee gobolladan.

08-09/01/1992 wuxuu ka qayb galay isagoo wakiil ka ah Ugaaska shirkii Adis-Ababa oo looga hadlayey qaxootiyada iyo dadka tabarta yar sidii loo gaadhsiinlahaa mucaawinooyinka.

04-15/01/1992 wuxuu ka qayb galay isagoo wakiil ka ah Ugaaska shirkii dib u heshiisiinta Soomaaliyeed ee lagu qabtay Adis-Ababa.

15-18/11/1992 wuxuu ka qayb galay isagoo wakiil ka ah Ugaaska baaqii nabadda ee Nakuru-Kenya( The Nakuru Peace Appeal) oo ay kasoo qayb galeen Isimo, waxgarad, aqoonyahan iyo siyaasiyiin hore.

10-12/03/1998 wuxuu ka qayb galay isagoo wakiil ka ah Ugaaska shirkii wada tashiga Garoowe, kaasoo loogu gogolxaarayey dhismihii Dawlad Goboleedka P/Land.

15/03/1998-30/07/1998 wuxuu ka qayb galay isagoo wakiil ka ah Ugaaska shirweynihii Garoowe ee lagu dhisay Dawlad goboleedka P/Land.

27/12/1997 wuxuu ka qayb galay isagoo wakiil ka ah Ugaaska Caleema saarkii Islaanka Beesha Cumar Maxamuud Islaan Bashiir islaan Cabdulle Islaan Faarax oo ka dhacay Abqaale.

16/06/1998 wuxu ka qayb galay isagoo wakiil ka ah Ugaaska Caleema Saarkii Ugaaska Beesha Leelkase Ugaas axmed Ugaas Maxamed oo ka dhacay Galdogob.

21-25/03/2000 Wuxuu ka qayb galay shirkii aqoonyahannada soomaaliyeed ee lagu qabtay Djibouti.

09/05/2001-13/06/2000 wuxuu ka qayb galay isagoo wakiil ka ah Ugaaska shirkii dib u heshiisiinta Soomaliyeed ee lagu qabtay Djibouti oo ay kasoo qayb galeen Isimo, aqoonyahanno, siyaasiyiin, ningarbood, haween & Dad farabadan oo Soomaaliyeed.http://boosaaso.tripod.com/Ugaas_Hasan.htm

Tixraac